EkBass/fiwiki-20250220-pages-articles huggingface dataset:
Matti Lassas

Matti Juhani Lassas (s. 1969 Helsinki) on sovellettua matematiikkaa tutkiva professori Helsingin yliopiston matematiikan ja tilastotieteen laitoksella. Hän on toiminut Suomen Akatemian inversio-ongelmien huippuyksikkön ja Käänteisen mallittamisen ja kuvantamisen huippuyksikön johtajana. Hän on johtanut myös Suomen akatemian Inversio-ongelmien tohtoriohjelmaa. Professori Lassas on akatemiaprofessori kausilla 1.1.2014–31.12.2018 ja 1.1.2019-31.12.2023. Lassas opiskeli Helsingin yliopistossa, ja valmistui sekä filosofian kandidaatiksi että lisensiaatiksi vuonna 1992 ja tohtoriksi vuonna 1996. Hänen väitöskirjansa (1995) oli otsikoitu Non-Selfadjoint Inverse Spectral Problems and Their Applications to Random Bodies. Työn ohjaajana oli Erkki Somersalo. Hänelle on myönnetty Suomalaisen Tiedeakatemian Väisälän palkinto (2004), Inverse Problems International Associationin Calderon palkinto ja Suomen Tiedeseuran E.J. Nyströmin palkinto (2020). Suomalaisen Tiedeakatemian jäsen hän on ollut vuodesta 2013 ja Suomen Tiedeseuran jäsen vuodesta 2020. ==Lähteet== Luokka:Akatemiaprofessorit Luokka:Suomalaiset professorit Luokka:Helsingin yliopiston professorit Luokka:Suomalaiset matemaatikot Luokka:Vuonna 1969 syntyneet Luokka:Elävät henkilöt
Antti Kupiainen

Antti Kupiainen (s. 23. kesäkuuta 1954 Varkaus) on suomalainen matemaattisen fysiikan professori Helsingin yliopiston matematiikan ja tilastotieteen laitoksella. Hän on Suomen Akatemian analyysin ja dynamiikan tutkimuksen huippuyksikön johtaja ja toiminut akatemiaprofessorina kausina 1999–2008 ja 2013–2017. Kupiainen suoritti tohtorintutkinnon Princetonin yliopistossa Yhdysvalloissa 1979. Hän on toiminut vierailevana professorina muun muassa Harvardissa ja Rutgersin yliopistossa.Kupiainen, Antti. (2008). In K. H. Nemeh (Ed.), American Men & Women of Science: A Biographical Directory of Today's Leaders in Physical, Biological, and Related Sciences (24th ed., Vol. 4, p. 593). Gale. Artikkelin maksullinen verkkoversio, viitattu 29.4.2022.. == Kunnianosoituksia == * Ordre des Palmes académiques (Ranska, 2018) ==Lähteet== Luokka:Akatemiaprofessorit Luokka:Suomalaiset professorit Luokka:Helsingin yliopiston professorit Luokka:Suomalaiset fyysikot Luokka:Vuonna 1954 syntyneet Luokka:Elävät henkilöt
Martti Sulonen

Martti Seppo Sulonen (7. syyskuuta 1922 Tampere ‒ 30. heinäkuuta 2011 HelsinkiMartti Sulonen (muistokirjoitus). Materia 4/2011, s. 83–84. Vuorimiesyhdistys.) oli suomalainen tekniikantutkija ja professori. Hän oli Teknillisen korkeakoulun metalliopin professori 1965–1986.Facta 2001, osa 15, p. 416. WSOY 1985. == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1922 syntyneet Luokka:Vuonna 2011 kuolleet
Roland Kökény

Roland Kökény (s. 24. lokakuuta 1975 Miskolc) on unkarilainen ratamelonnan olympiavoittaja, maailmanmestari ja Euroopan-mestari. 185 senttimetriä pitkä ja 89 kilogrammaa painava Kökény edustaa Csepeli KKE -seuraa.http://www.sports-reference.com/olympics/athletes/ko/roland- kokeny-1.html Kökény saavutti olympiakultaa kajakkikaksikon 1 000 metriltä yhdessä Rudolf Dombin kanssa vuoden 2012 kesäolympialaisista Lontoosta. Kökény kilpaili kajakkiyksikössä myös vuosien 2000 ja 2004 kesäolympialaisissa. MM- kilpailuista Kökény on saavuttanut kaksi kultaa, kaksi hopeaa ja yhden pronssin. EM-kilpailuista hänellä on kaksi kultaa, kuusi hopeaa ja yksi pronssi. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1975 syntyneet Luokka:Elävät henkilöt
Kalevi Kauranne

Leevi Kalevi Kauranne, vuoteen 1937 Nieminen,Kauranne, Leevi, Kuka kukin on 1978. Otava 1978 (Runeberg.org) (24. heinäkuuta 1927 Hollola – 12. heinäkuuta 2011 Nastola) oli suomalainen geologi ja professori. Hänet nimitettiin rakennusgeologian apulaisprofessoriksi Tampereen teknilliseen korkeakouluun 1968. Hän oli aiemmin työskennellyt Geologisessa Tutkimuslaitoksessa ja palasi sinne 1970 osastonjohtajaksi. Vuonna 1980 hänet nimitettiin ylijohtajaksi, ja hän jäi virasta eläkkeelle 1991.Leevi Kauranne (muistokirjoitus), Materia 4/2011, s. 84 Vuorimiesyhdistys == Lähteet == Luokka:Suomalaiset geologit Luokka:Valtionlaitosten johtajat‎ Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1927 syntyneet Luokka:Vuonna 2011 kuolleet
Mat Bodie

Mathew Bodie (s. 7. maaliskuuta 1990 East St. Paul, Manitoba, Kanada) on kanadalainen jääkiekkoilija, joka pelaa KHL-joukkue Torpedo Nižni Novgorodissa. Varaamattomaksi pelaajaksi jäänyt Bodie solmi vuoden mittaisen tulokassopimuksen New York Rangersin kanssa 15. huhtikuuta 2014. Seuraavana kesänä 17. heinäkuuta 2015 hän teki vuoden jatkosopimuksen seuran kanssa. Hän toimi AHL-seura Hartford Wolf Packin kapteenina. Bodie pelasi Rangersin farmiseurassa Hartford Wolf Packissa kevääseen 2017 saakka. Hän oli tehnyt kauden 2016–2017 aikana 30 pistettä 45 ottelussa ja oli 12:ntena AHL:n puolustajien pistepörssissä, kun Buffalo Sabres hankki hänet Rangersista vaihdossa Daniel Catenacciin. == Tilastot == 2010–2011 Union College NCAA 40 6 26 32 18 – – – – – 2011–2012 Union College NCAA 39 8 21 29 32 – – – – – 2012–2013 Union College NCAA 35 6 18 24 32 – – – – – 2013–2014 Union College NCAA 40 8 31 39 57 – – – – – 2014–2015 Hartford Wolf Pack AHL 75 5 27 32 42 15 3 4 7 6 2015–2016 Hartford Wolf Pack AHL 76 7 29 36 38 – – – – – 2016–2017 Hartford Wolf Pack AHL 45 8 22 30 47 – – – – – Rochester Americans AHL 17 2 7 9 8 – – – – – 2017–2018 Syracuse Crunch AHL 74 6 31 37 36 5 0 2 2 6 2018–2019 Torpedo Nižni Novgorod KHL 39 3 13 16 32 – – – – – 2019–2020 Växjö Lakers HC SHL 17 1 2 3 8 – – – – – IK Oskarshamn SHL 27 1 9 10 10 – – – – – 4 kautta yhteensä AHL 287 28 116 144 171 20 3 6 9 12 == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Reijo Sulonen

Reijo Kalervo Sulonen (s. 1945) on suomalainen tekniikantutkija ja professori. Hän oli Teknillisen korkeakoulun tietojenkäsittelyopin professori vuodesta 1980. Hänen tutkimusalaansa olivat simulointitekniikka ja tietokoneavusteinen suunnittelu.Facta 2001, WSOY 1985, 15. osa, palsta 416 == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1945 syntyneet Luokka:Elävät henkilöt
Sundblom

Sundblom on muun muassa seuraavien henkilöiden sukunimi: * Haddon Sundblom (1899–1976), yhdysvaltalainen taiteilija * Julius Sundblom (1865–1945), ahvenanmaalainen toimittaja ja poliitikko * Torsten Sundblom (s. 1951), ahvenanmaalainen poliitikko
Salvador Pérez

Salvador Johan Pérez Diaz (s. 10. toukokuuta 1990 Valencia) on venezuelalainen baseballpelaaja, joka edustaa MLB:ssä pelaavaa Kansas City Royalsia. Pelipaikaltaan oikealta heittävä ja lyövä Pérez on sieppari.http://www.baseball-reference.com/players/p/perezsa02.shtml Hän on 191 senttimetriä pitkä ja painaa 109 kilogrammaa.http://espn.go.com/mlb/player/_/id/31127/salvador-perez Pérez teki amatöörisopimuksen Royalsin kanssa vuonna 2006. Hän debytoi MLB:ssä elokuussa 2011. Vuosina 2013–2015 hänet on sekä valittu sarjan tähdistöotteluun että palkittu oman pelipaikkansa Golden Glovella. Vuonna 2015 Pérez valittiin World Seriesin parhaaksi pelaajaksi Royalsin voittaessa MLB:n mestaruuden. == Saavutukset == Kansas City Royals * World Series: 2015 Henkilökohtainen * World Seriesin MVP: 2015 * Major League Baseballin tähdistöjoukkue: 2013, 2014, 2015 * Golden Glove: 2013, 2014, 2015 == Lähteet == == Aiheesta muualla == Luokka:Venezuelalaiset baseballpelaajat Luokka:Vuonna 1990 syntyneet Luokka:Elävät henkilöt
Göran Sundholm (kemisti)

Göran Oskar Sundholm (s. 6. elokuuta 1936 Helsinki ) on suomalainen kemisti. Hän oli Teknillisen korkeakoulun fysikaalisen kemian professori. Hänen tutkimusalaansa oli sähkökemia.Facta 2001, WSOY 1985, 15. osa, palsta 424Uppslagsverket.fi viitattu 22.1.2016 Sundholm kirjoitti ylioppilaaksi Helsingin uudesta ruotsinkielisestä yhteiskoulusta (1954). Hän valmistui Teknillisestä korkeakoulusta diplomi-insinööriksi 1959, tekniikan lisensiaatiksi 1963 ja tohtoriksi 1969. Hän oli Helsingin yliopiston fysikaalisen kemian dosentti (1971–1988). Hän toimi Teknillisen korkeakoulun assistenttina (1963–1969), fysikaalisen kemian apulaisprofessorina (1971–1976) ja professorina 1976–2001. Hänen tieteellinen tuotantonsa käsittää noin 200 julkaisua erityisesti sähkökemian alalta. Hänen puolisonsa (1960-) on polymeerikemian professori Franciska Sundholm. == Lähteet == == Aiheesta muualla == * Kuka kukin on 1978 (Runeberg.org) Luokka:Suomalaiset kemistit Luokka:Suomalaiset professorit Luokka:Teknillisen korkeakoulun professorit Luokka:Helsingin yliopiston lehtorit ja opettajat Luokka:Vuonna 1936 syntyneet Luokka:Elävät henkilöt
Gueïda Fofana

Gueïda Fofana (s. 16. toukokuuta 1991 Le Havre, Ranska) on ranskalainen jalkapalloilija, joka edusti ensin kotikaupunkinsa Le Havre -seuraa ja sitten kuusi vuotta Lyonia. Pelipaikaltaan Fofana oli puolustava keskikenttäpelaaja. == Seurajoukkueura == Fofana on ranskalaisen ES Mont-Gaillardin kasvatti. Ammattilaisuransa hän aloitti Le Havressa, jossa pelasi ensimmäisen Ligue 2 -ottelunsa 18. elokuuta 2009, kun Le Havre hävisi vieraissa Toursille 0–2. Fofana nousi heti joukkueen runkopelaajaksi pelaten kaudella 2009–2010 yhteensä 30 ja seuraavalla kaudella 34 sarjaottelua. Kesällä 2011 Ligue 1:ssä pelaava Lyon hankki Fofanan 1,8 miljoonalla eurolla. Ligue 1:ssä Fofana pelasi ensimmäisen ottelunsa 18. syyskuuta 2011, kun Lyon voitti kotonaan Marseillen 2–0. Yhteensä hän pelasi pääsarjassa 18 ottelua kaudella 2011–2012 ja oli voittamassa Ranskan cupia. Seuraavalla kaudella Fofanan vastuu kasvoi, ja hän pelasi 27 sarjaottelua. Lyon voitti Trophée des Championsin kauden alussa. Kaudella 2013–2014 Fofana ehti edustaa Lyonia 25 sarjaottelussa, kunnes maaliskuussa 2014 nivusrevähdys päätti hänen kautensa. Tauko venyi lopulta vuoden mittaiseksi, sillä heinäkuussa Fofana mursi nilkkansa ja palasi kentille vasta maaliskuussa 2015. Kaudella 2014–2015 hän pelasikin vain kaksi pääsarjaottelua toukokuussa 2015. Kesällä 2015 Fofana loukkaantui uudelleen, ja pohjelihasvamma piti hänet sivussa lähes koko kauden 2015–2016 syyspuoliskon. Fofana ehti tehdä paluun kentille Lyonin kakkosjoukkueessa CFA:ssa, mutta tammikuussa 2016 hän loukkasi jälleen pohkeensa. == Maajoukkueura == Fofana on edustanut Ranskaa kaikissa maajoukkueikäluokissa alle 16-vuotiaista alle 21-vuotiaisiin. Hän oli voittamassa alle 19-vuotiaiden EM-kultaa kotikisoissa 2010 ja oli mukana myös alle 20-vuotiaiden MM- kilpailuissa Kolumbiassa 2011, jossa Ranska hävisi pronssiottelun. Fofana pelasi EM-kilpailuissa neljä ja MM-kilpailuissa seitsemän ottelua. Hän teki MM-kisoissa maalin Etelä-Koreaa ja Nigeriaa vastaan. == Saavutukset == Lyon * Ranskan cup: 2011–2012 * Ranskan liigacup: hopeaa 2011–2012, 2013–2014 * Trophée des Champions: 2012, hopeaa 2015 Ranskan maajoukkue * Alle 19-vuotiaiden EM-kilpailut: 2010 == Lähteet == Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt
Elina Ikonen

Elina Maria Ikonen (s. 26. lokakuuta 1961 Helsinki) on solu- ja kehitysbiologian professori Helsingin yliopiston biolääketieteen instituutissa (Medicum). Hän oli akatemiaprofessori vuosina 2010–2019. Hänen tutkimusryhmänsä on tehnyt merkittäviä tieteellisiä läpimurtoja kolesterolitutkimuksen parissa. Professori Ikonen johtaa Suomen Akatemian kalvotutkimuksen huippuyksikköä. ==Lähteet== ==Aiheesta muualla== *Kolesteroli - Elintärkeä aine voi tappaa (video, haastateltavana akatemiaprof. Elina Ikonen) (youtube.com). *Vuoden 2014 Medix-palkinto kolesterolitutkijoille (helsinki.fi). * Helsingin yliopisto. Akatemiaprofessorit. Luokka:Akatemiaprofessorit Luokka:Suomalaiset professorit Luokka:Helsingin yliopiston professorit Luokka:Suomalaiset biologit Luokka:Solubiologit Luokka:Vuonna 1961 syntyneet Luokka:Elävät henkilöt
Jordan Ferri

Jordan Ferri (s. 12. maaliskuuta 1992 Cavaillon, Ranska) on ranskalainen jalkapalloilija, joka edustaa kotimaassaan Montpellieriä. Pelipaikaltaan Ferri on keskikenttäpelaaja. == Seurajoukkueura == Ferri on Lyonin kasvatti, joka nousi seuran kakkosjoukkueeseen kesällä 2010. Hän pelasi kausina 2010–2011 ja 2011–2012 yhteensä 49 CFA-sarjan ottelua. Kesällä 2012 Ferri nostettiin edustusjoukkueeseen, ja hän pelasi ensimmäisen ottelunsa Ligue 1:ssä 12. joulukuuta 2012, kun Lyon pelasi kotonaan 1–1-tasapelin Nancya vastaan. Jo ennen ensimmäistä otteluaan kansallisessa sarjassa Ferri oli pelannut Eurooppa-liigassa, jossa hän pääsi ensimmäistä kertaa kentälle 8. marraskuuta 2012, kun Lyon voitti vieraissa Athletic Bilbaon 3–2. Yhteensä Ferri pelasi kaudella 2012–2013 pääsarjassa seitsemän ja CFA:ssa 13 ottelua. Läpimurtonsa pääsarjatasolla Ferri teki kaudella 2013–2014, jonka aikana hän edusti Lyonia 29:ssä Ligue 1:n ottelussa onnistuen maalinteossa kolmesti. CFA:ssa hän pelasi enää kaksi ottelua. Ensimmäisen pääsarjamaalinsa Ferri teki 31. elokuuta 2013, kun Lyon hävisi vieraissa Evianille 1–2. Ferri kuului joukkueen runkopelaajiin myös kaudella 2014–2015 pelaten 35 ottelua, joissa hän teki yhden maalin. == Maajoukkueura == Ferri on edustanut Ranskan alle 20- ja alle 21-vuotiaiden maajoukkueita. Hän oli mukana alle 21-vuotiaiden EM-kilpailuissa Tšekissä 2015, jossa hän pelasi kolme ottelua ja teki maalin, kun Ranska voitti Kazakstanin 5–0. == Saavutukset == Lyon * Ranskan liigacup: hopeaa 2013–2014 * Trophée des Champions: 2012, hopeaa 2015 == Lähteet == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Lapinpolthajat (albumi)

__NOTOC__ Lapinpolthajat on saman nimisen yhtyeen ensimmäinen studioalbumi vuodelta 2010. Se julkaistiin 12" vinyylillä rajoitettuna 500:n kappaleen painoksena. Malesialainen Totalmangel Records julkaisi albumista bonuskappaleita sisältävän CD-painoksen. Sanoitukset käsittelevät suomalaista kateutta ja halveksuntaa, työntekoa, nettipornoa, perheväkivaltaa ja lastenkasvatusta. Albumin kannessa on kuvattu mm. Vladimir Putin, Osama Bin Laden, George W. Bush, Arnold Schwarzenegger, Josef Fritzl, Otto von Bismarck ja Carl Gustaf Emil Mannerheim. == Kappaleet == #Tervetuloa Suomeen #Paskaduunissa #Download #Perheväkivaltahommat #Pakko päästä bailaan #Ihmispedot #Naapuri vai terroristi? #Kunnialaukaukset #Virhe #Oikea lääkitys === CD-painos === ==== LP-sessiot ==== # * Pikkukissat (LP-sessiot) #Pelkomarkkinointi (LP-sessiot) ==== Lapinpolthajat -EP ==== # * Kokoomus #Syvemmälle pimeään #Mun mielipide #Jos uskot #Aaltis \+ # * Vitun intellektuelli (OX-compilation #82 -kokoelma-albumilta) == Kokoonpano == * Tuomas – laulu, kitara * Häsperi – bassokitara * Jukkeli – rummut == Lähteet == == Aiheesta muualla == * Lapinpolthajat discogs.com -sivustolla * Totalmangel Recordsin painos discogs.com -sivustolla Luokka:Vuoden 2010 esikoisalbumit Luokka:Lapinpolthajien albumit
Primiero San Martino di Castrozza

Primiero San Martino di Castrozza on kunta Pohjois-Italiassa Trentino-Etelä- Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa, Fiera di Primiero (462 asukasta), Siror (1 277 asukasta), Tonadico (1 520 asukasta) ja Transacqua (2 153 asukasta), yhdistyivät.Kuntaliitokset 2016 Kunta sijaitsee Primieron laaksossa. ==Tunnettuja kuntalaisia== Luigi Negrelli (s. Fiera di Primiero), itävaltalainen rautatieinsinööri ja rautatiealan pioneeri.Comune di Fiera di Primiero ==Lähteet== ==Aiheesta muualla== Luokka:Trenton maakunnan kunnat
Johanna Ivaska

Mari Johanna Ivaska (s. 22. elokuuta 1972 Turku) on suomalainen Turun yliopiston molekulaarisen solubiologian professori ja syöpätutkija. Hän työskentelee Turun biotieteiden keskuksessa. Vuosina 2021–2025 hän työskentelee K. Albin Johansson -tutkimusprofessorina. Vuosina 2015–2019 Ivaska toimi akatemiaprofessorina. Hän on tutkinut tutkimusryhmänsä kanssa muun muassa syövän etäpesäkkeiden syntymiseen liittyviä solumuutoksia. Ivaska opiskeli biokemiaa Turun yliopistossa ja valmistui filosofian maisteriksi 1995 ja filosofian tohtoriksi 2000. Hän väitteli vuonna 1999 lääketieteellisen biokemian alaan kuuluvalla kollageenien reseptoreja käsittelevällä artikkeliväitöskirjalla. Englanninkielisen väitöskirjan otsikko oli Cellular collagen receptors: characterization of specific ligand recognition and signal transduction mechanisms. Ivaska sai vuonna 2011 pohjoismaisen nuoren tutkijan Anders Jahre -palkinnon. Vuonna 2017 Ivaskalle myönnettiin A. I. Virtanen -palkinto. Hän on ollut Euroopan molekyylibiologian järjestön (EMBO) jäsen vuodesta 2015 ja Suomalaisen Tiedeakatemian jäsen Ivaska on ollut vuodesta 2016. Johanna Ivaskan isä on emeritusprofessori Ari Ivaska. ==Lähteet== ==Aiheesta muualla== *Johanna Ivaska Turun yliopiston verkkosivuilla *Ivaska cell adhesion and cancer labin verkkosivut *Johanna Ivaska: Finding opposing forces in integrins (by Kendall Powell, March 16, 2015, The Journal of Cell Biology, vol. 208 no. 6, 652-653) (rupress.org) *Akatemiaprofessori Johanna Ivaska: syöpä on tulevaisuudessa vain krooninen sairaus Yle Areena. 18.6.2018. *Suomen Akatemia: Johanna Ivaska syöpäsolujen jäljillä Youtube.com / Suomen Akatemian kanava Luokka:Akatemiaprofessorit Luokka:Suomalaiset professorit Luokka:Turun yliopiston professorit Luokka:Suomalaiset biokemistit Luokka:Vuonna 1972 syntyneet Luokka:Elävät henkilöt
Epilänharju (kaupunginosa)

Epilänharju on Tampereen kaupunginosa. Kaupunginosa rajoittuu pohjoisessa Lamminpäähän, idässä Lielahteen, etelässä Epilään ja lännessä Tohloppiin sekä Ristimäkeen. Epilänharjun kaupunginosassa sijaitsee muun muassa Epilän kylpylä, joka on nykyään hylätty ja jätetty rapistumaan, sekä Abloy Oy:n entinen tehdas. Teollisuusajalla Epilänharjun kaupunginosassa toimivat muun muassa Epilän Konepaja Oy, Oy Epilän nahkatehdas Ab , Epilän sementtivalimo Oy, Oy Excelsior Ab, Ab Lukko Oy ja Sahanterä Oy. Nahkatehtaan entinen tehdasrakennus on 2000-luvun alussa uudistettu kerrostaloksi. thumb|Epilän kylpylän portti. Epilänharjun nimen pohjana on Epilän talo ja alue. Tohlopin kylään kuulunut Epilän talo mainittiin jo vuoden 1540 maakirjassa, ja se sijaitsi myöhemmän Winterin maalitehtaan paikalla. Epilä-nimi perustuu mahdollisesti ruotsalaiseen miehennimeen Ebbe. Maija Louhivaara: Tampereen kadunnimet, s. 229. Tampereen museoiden julkaisuja 51, 1999, Tampere. ISBN 951-609-105-9. Epilänharjun paikallisena rinnakkaisnimenä on esiintynyt Pirunharju. Alueelle alkoi syntyä teollisuutta 1900-luvun vaihteessa Porin radan valmistuttua. Muiden läntisten liitosalueiden mukana Epilänharju siirrettiin Pohjois-Pirkkalan kunnasta Tampereen kaupunkiin vuoden 1937 alussa. Epilänharjun ensimmäinen asemakaava vahvistettiin vuonna 1956.Louhivaara 1999, s. 253. ==Lähteet== *
Göran Sundholm

Göran Sundholm -nimisiä henkilöitä ovat: * Göran Sundholm (s. 1947), suomalainen hydrauliikka-alan keksijä ja yrittäjä * Göran Sundholm (s. 1936), suomalainen kemisti ja professori.
Veronica Sundman

Alice Veronica Sundman, o.s. Wallgren (1. tammikuuta 1923 Helsinki – 29. joulukuuta 2008 HelsinkiUppslagsverket.fi viitattu 22.1.2016 ) oli suomalainen mikrobiologi ja professori. Hän oli Helsingin yliopiston yleisen ja fysiologisen mikrobiologian professori 1970–1986. Sitä ennen hän oli 1966–1970 Helsingin yliopiston mikrobiologian dosentti. Vuodesta 1983 hän oli Suomen akatemian tutkijaprofessori. Hänen tutkimusalaansa olivat etenkin puun biologinen hajotus ja humuksen muodostuminen.Facta 2001, WSOY 1985, 15. osa, palsta 424Helsingin yliopiston opettajat ja virkamiehet, maatalous- metsätieteellinen tiedekunta Sundmanin isä oli professori Ivar Wallgren. Hänen puolisonsa oli kemian professori Jacobus Sundman ja heidän poikansa on arkkitehti Mikael Sundman.Kuka kukin on 1978, s. 942 Runeberg.org. == Lähteet == Luokka:Suomalaiset mikrobiologit Luokka:Suomalaiset professorit Luokka:Helsingin yliopiston professorit Luokka:Vuonna 1923 syntyneet Luokka:Vuonna 2008 kuolleet
Mervi Kallio

Mervi Kallio (s. 11. tammikuuta 1977 Loviisa) on suomalainen urheilutoimittaja. Hän työskenteli MTV Urheilu -toimituksessa ja luki usein Tulosruudussa urheilu-uutisia. Jääkiekon MM-kisoissa 2015 Kallio oli juontamassa jääkiekkostudiota, asiantuntijanaan Juhani Tamminen. Kallio toimi myös juontajana MTV3-kanavan aamuohjelma Huomenta Suomessa. Hän lopetti MTV:ssä joulukuussa 2021. Vuonna 2022 Kallio aloitti Viaplayn Formula 1 -varikkotoimittajana. Kallio työskenteli lentoemäntänä lähes 20 vuoden ajan vuoteen 2016 asti. == Lähteet == Luokka:Suomalaiset urheilutoimittajat Luokka:Vuonna 1977 syntyneet Luokka:Elävät henkilöt Luokka:Lentoemännät ja stuertit Luokka:Finnairin henkilöstö
Jooseppi Sajaniemi

Jooseppi Aleksander (Santeri) Sajaniemi, sukunimi aik. Dahl (21. maaliskuuta 1872 Loppi – 10. helmikuuta 1945 Mikkeli) oli suomalainen yhteiskoulun rehtori ja toimittaja. Sajaniemen vanhemmat olivat seppä Heikki (Henrik) Dahl (s. 1834) ja Heta Maria Åkman (s. 1830). Hän pääsi ylioppilaaksi Hämeenlinnan lyseosta 1893 ja valmistui Helsingin yliopistosta filosofian kandidaatiksi 1899 ja maisteriksi 1900. Sajaniemi toimi Forssan suomalaisen yhteiskoulun johtajana ja opettajana 1902–1907 ja sen jälkeen hän oli Mikkelin suomalaisen yhteiskoulun opettajana ja rehtorina vuodesta 1907 alkaen. Sajaniemi perusti yhdessä opettaja Santeri Nuortevan kanssa vuonna 1904 Forssan Sanomat -lehden. Hän oli Mikkelin kansalaisopiston johtajana vuodesta 1921 alkaen ja toimi kaunokirjallisen viikkolehden Vipusen päätoimittajana 1910–1916. Sajaniemi oli Mikkelin kaupunginvaltuuston jäsenenä vuodesta 1928. Mikkelissä sijaitsee vuonna 1993 nimetty Jooseppi Sajaniemen katu.Häme-Wiki: Jooseppi Sajaniemi Seutuwiki (Mikkeli) : Jooseppi Sajaniemi Sajaniemi kirjoitti lehtikirjoitusten ohella myös runoja ja lauluja, joista tunnetuimmat ovat "Lounais-Hämeen laulu" ja "Suur-Savon laulu". Hän kirjoitti myös kirjasen Suomen sodan aikaisia sotatietoja Tammelan pitäjästä. Jooseppi Sajaniemi oli naimisissa 1902–1926 Lyyli Amanda Tenlénin (k. 1926) kanssa ja vuodesta 1930 Helvi Kääriäisen kanssa. Kuvataiteilija Antti Sajaniemi (s. 1931) on Jooseppi Sajaniemen pojanpoika.Mikkeliläistaiteilja Antti Sajaniemi – Armoitettu akvarellisti == Julkaisuja == Nimellä Joos. Sajaniemi: * Julkaisu Forssan Suom. Yhteiskoulutalon vihkiäisiin 19 19/5 07; toim. Joos. Sajaniemi. Hämeenlinna 1907 * Puhe oppilaille päästötodistuksia jaettaessa 26/5 1915 teoksessa Mikkelin suomalainen yhteiskoulu. V. 1914–1915. Mikkeli 1915 * Runo Lopen Heikkilän kansakoulun 60-vuotisjuhlaan 9.10.27. Lopen Heikkilän kansakoulu, Mikkeli 1927 * Mikkelin yhteiskoulu: kertomus lukuvuodesta 1929–1930: katsaus koulun 25-vuotistoimintaan. Mikkelin yhteiskoulu, Mikkeli 1930 * Mikkelin kansalaisopiston 10-vuotiskertomus 1921–1931: kertomus toiminnasta lukuvuonna 1930–1931. Mikkelin kansalaisopisto, Mikkeli 1931 * Suomen heimolaulu: Suomen nuorisoseuraliikkeen 50-vuotisjuhlaan Mikkelissä 26.–28.6.1931. Mikkeli 1931 * Laulu sukupolvien yhteistyölle: juhlaruno Suur-Savon maakuntajuhliin 23.6.1935. Mikkeli 1935 * Juhlakantaatti Forssan yhteiskoulun 40-vuotisjuhlaan 27.8.1939; säv. Lauri Ikonen. Forssan yhteiskoulu, Forssa 1939 * Mikkelin kansalaisopiston 20-vuotiskertomus 1921–1941. Mikkelin kansalaisopisto, Mikkeli 1941 == Suomennoksia == * Ernst Eckstein: Rakkauden lahja: romaani; saksankielestä suom. Joos. Sajaniemi. Karisto 1923 == Lähteet == Luokka:Suomalaiset opettajat Luokka:Suomalaiset päätoimittajat Luokka:Mikkelin kaupunginvaltuutetut Luokka:Vuonna 1872 syntyneet Luokka:Vuonna 1945 kuolleet
Erland Hytönen

Erland Hytönen (12. marraskuuta 1869 Hausjärvi – 22. joulukuuta 1931 Turku) oli suomalainen pankinjohtaja ja päätoimittaja. Hytösen vanhemmat olivat veturinkuljettaja Gustaf Robert Hytönen ja Hedvig Johanneksentytär. Hän pääsi ylioppilaaksi Turun lyseosta 1890. Hytönen toimi lehtimiehenä Turussa 1893–1911 ja hän oli Uusi Aura-lehden päätoimittajana 1904–1911. Tämän jälkeen Hytönen oli Turun suomalaisessa säästöpankissa kamreerina 1911–1922 ja pankin toimitusjohtajana 1922–1931. Hytönen oli naimisissa vuodesta 1897 Matilda Ahlströmin kanssa. == Teoksia == * Turun liikemiesyhdistys 1906 21/1 1916. Turku 1916 * Turun käsityöläisyhdistys 1868-1923. Turku 1924 == Lähteet == Luokka:Suomalaiset pankinjohtajat Luokka:Suomalaiset päätoimittajat Luokka:Vuonna 1869 syntyneet Luokka:Vuonna 1931 kuolleet
Mikrobiomi

Mikrobiomit ovat ihmisen anatomiassa ihoa ja eri ruuminonteloiden limakalvoja asuttavia monimuotoisia mikrobistoja. Mikrobiomit ovat aktiivisen lääketieteellisen tutkimuksen kohteena niiden merkityksen valjettua ja tarvittavien tekniikoiden kehityttyä. Mikrobiomien ja niiden vaikutusten tutkimus on kuitenkin alkutekijöissään, sillä jo pelkästään normaalin koostumuksen määritys on osoittautunut hankalaksi muun muassa suuren yksilövariaation vuoksi. Mikrobiomit ja erityisesti niiden poikkeamat on liitetty useisiin paikallisiin ja systeemisiin sairauksiin. Myös niin sanotut "kiltit" mikrobit voivat olla vaarallisia verenkiertoon päästessään. Toistaiseksi ainoa mikrobiomeihin perustuva lääketieteen hoitokeino on ulosteensiirto. Biodiversiteettihypoteesi kuitenkin esittää, että terveellisen mikrobiomin kehittymistä voidaan edistää tukemalla ihmisten yhteyttä luontoon. == Lähteet == == Aiheesta muualla == * Luokka:Lääketiede Luokka:Ihmisen anatomia
Ace (Scooterin albumi)

Ace on saksalainen Scooter-yhtyeen kahdeksastoista studioalbumi, jonka Sheffield Tunes & Kontor Records julkaisi 5. helmikuuta 2016. Albumi ylsi Saksan albumilistan sijalle 6, ja pysyi listalla yhteensä 6 viikkoa. == Kappaleet == Limited Deluxe Box CD1 \+ Silikoni rannekoru ++ Scooter Poker -kortit == Singlet == * Riot (Web) 28.08.2015 1\. Riot (3:08) * Oi (Web) 05.02.2016 1\. Oi (3:10) 2\. Oi - Extended mix (4:03) * Mary Got No Lamb (Web) 06.05.2016 1\. Single edit (3:28) 2\. Arena mix (4:23) 3\. Extended (4:24) == Arvostelut == * Muzoic: Muzoic: Album review == Lähteet == == Aiheesta muualla == * Scooter-Riot (musiikkivideo, YouTube) * Scooter-Oi (musiikkivideo, YouTube) * Scooter-Mary Got No Lamb (musiikkivideo, YouTube) Luokka:Vuoden 2016 albumit Luokka:Scooterin albumit
Primera División kausi 2014–2015

Primera División kausi 2014–2015 oli Andorran jalkapallon pääsarjan Primera División 20. kausi. Kausi päättyi FC Santa Coloman mestaruuteen, mikä oli seuralle toinen perättäinen mestaruus ja yhteensä kahdeksas. Sarjan paras maalintekijä oli Santa Coloman Cristian Martínez, joka teki 22 maalia kauden aikana. Sarjan huonoin, Inter Club d'Escaldes, putosi alemmalle sarjatasolle kauden päätteeksi. == Joukkueet == Joukkue Kotipaikka FC Encamp Encamp FC Lusitanos Andorra la Vella FC Ordino Ordino FC Santa Coloma Santa Coloma Inter Club d'Escaldes Escaldes-Engordany UE Engordany Escaldes-Engordany UE Santa Coloma Santa Coloma UE Sant Julià Sant Julià de Lòria === Henkilökunta ja sponsorit === Joukkue Päävalmentaja Paitavalmistaja Paitasponsori FC Encamp Oscar Guerrero Sancho Kelme Inmobiliaria Gran Valira FC Lusitanos Vicente Marques Gonzalez Peba – FC Ordino Víctor Manuel Torres Mestre Macron/Nike Assengurances Generals S.A / Ordino FC Santa Coloma Richard Imbernon Rios Joma – Inter Club d'Escaldes] Jordi Perotes Belmonte Adidas Construccions Modernes / Seu Sport UE Engordany Joaquin Zurdo Joma – UE Sant Julià Raul Canete Lozano Elements Les Barques UE Santa Coloma Emiliano Gonzalez Arques Luanvi Seguretat Sepir == Sarjataulukko == === Mestaruuskierros === 1 Joukkue selviytyi Eurooppa-liigan 1. karsintakierrokselle voitettuaan vuoden 2015 Copa Constitución. === Karsintakierros === === Putoamiskarsinta === \---- UE Engordany piti sarjapaikkansa yhteismaalein 4 – 2 == Parhaat maalintekijät == № Pelaaja Seura Maalit 1\. Cristian Martínez FC Santa Coloma 22 2\. Gabi Riera FC Santa Coloma 11 2\. José Antonio Aguilar FC Lusitanos 11 4\. Bruninho FC Lusitanos 9 5\. Jordi Rubio UE Santa Coloma 8 Luokka:Andorran jalkapallokilpailut Luokka:Jalkapallosarjojen kausi 2014–2015/2015
Robin Fletcher

Robin Anthony Fletcher (30. toukokuuta 1922 Guildford – 15. tammikuuta 2016) oli brittiläinen maahockeypelaaja ja olympiamitalisti. Fletcher kuului Ison- Britannian olympiapronssia voittaneeseen joukkueeseen Helsingissä 1952.Olympics at Sports-Reference.com Akateemisen työuran tehnyt Fletcher kuoli 93-vuotiaana 15. tammikuuta 2016.http://www.rhodeshouse.ox.ac.uk/obituaries == Lähteet == * Robin Fletcher Bio, Stats and Results Olympics at Sports-Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1922 syntyneet Luokka:Vuonna 2016 kuolleet
Gideon Jung

Gideon Jung (s. 12. syyskuuta 1994 Düsseldorf, Saksa) on saksalainen jalkapalloilija, joka edustaa Bundesliigassa pelaavaa Hamburger SV:tä. Pelipaikaltaan Jung on puolustava keskikenttäpelaaja. Jung pelasi juniorina Sportfreunde Baumbergissa ja Rot-Weiß Oberhausenissa, jossa hän pelasi ensimmäiset miesten sarjaottelunsa. Jung edusti Rot-Weiß Oberhausenia kaudella 2013–2014 Regionalligassa 22 ottelussa. Kesällä 2014 Bundesliiga-seura Hamburger SV osti hänet sadalla tuhannella eurolla. Kauden 2014–2015 Jung pelasi Regionalligaa HSV:n kakkosjoukkueessa 23 ottelun verran. Ensimmäisen ottelunsa edustusjoukkueessa Bundesliigassa hän pelasi 14. elokuuta 2015, kun HSV hävisi Bayern Münchenille vieraissa 0–5. == Lähteet == Luokka:Saksalaiset jalkapalloilijat Luokka:Vuonna 1994 syntyneet Luokka:Elävät henkilöt
Dennis Eagan

Dennis Michael Royal Eagan (13. elokuuta 1926 Quetta, Brittiläinen Intia – 1. heinäkuuta 2012) oli brittiläinen maahockeypelaaja ja olympiamitalisti. Eagan kuului Ison-Britannian olympiapronssia voittaneeseen joukkueeseen Helsingissä 1952.Olympics at Sports-Reference.com Eagan kuoli 85-vuotiaana 1. heinäkuuta 2012. == Lähteet == * Dennis Eagan Bio, Stats and Results Olympics at Sports- Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1926 syntyneet Luokka:Vuonna 2012 kuolleet
Richard Norris

Richard Owen Alfred Norris (10. joulukuuta 1931 Mumbai, Brittiläinen Intia – 25. elokuuta 2012 Pretoria, Etelä-Afrikka) oli brittiläinen maahockeypelaaja ja olympiamitalisti. Norris kuului Ison-Britannian olympiapronssia voittaneeseen joukkueeseen Helsingissä 1952.Olympics at Sports-Reference.com Norris kuoli 80-vuotiaana 25. elokuuta 2012. == Lähteet == * Richard Norris Bio, Stats and Results Olympics at Sports-Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1931 syntyneet Luokka:Vuonna 2012 kuolleet
Mohamed Yattara

Mohamed Lamine Yattara (s. 28. heinäkuuta 1993 Conakry, Guinea) on guinealainen jalkapalloilija, joka edustaa Ranskan pääsarjassa Ligue 1:ssä pelaavaa Angersia, jossa hän on lainassa Belgian pääsarjassa pelaavasta Standard Liègestä. Pelipaikaltaan Yattara on hyökkääjä. == Seurajoukkueura == Yattara nousi Lyonin junioreista seuran kakkosjoukkueeseen kesällä 2010. Hän pelasi joukkueessa CFA-sarjassa 18 ottelua ja teki kolme maalia kaudella 2010–2011. Seuraavalla kaudella hän teki samassa sarjassa ja joukkueessa kaksi maalia kymmenessä ottelussa. Kauden jälkimmäisen puoliskon Yattara pelasi lainalla Ligue 2:ssa pelaavassa Arlesissa, jossa hän teki 19 sarjaottelussa neljä maalia. Kesällä 2012 Lyon nosti Yattaran edustusjoukkueeseen ja lainasi hänet heti Ligue 1:ssä pelaavaan Troyesiin. Troyesissa Yattara pelasi ensimmäisen ottelunsa pääsarjatasolla 11. elokuuta 2012, kun Troyes hävisi kotonaan Valenciennesille 0–1. Yhteensä Yattara pelasi kaudella 2012–2013 Ligue 1:ssä 23 ottelua, joissa hän teki kolme maalia. Ensimmäisen pääsarjamaalinsa hän teki 16. helmikuuta 2013, kun Troyes pelasi Toulousea vastaan 2–2-tasapelin vieraskentällä. Kauden 2013–2014 alussa Yattara pelasi kolme CFA-ottelua Lyonin kakkosjoukkueessa, mutta syyskuussa hänet lainattiin Ligue 2:ssä pelaavaan Angersiin. Angersissa Yattara teki 30 sarjaottelussa 11 maalia. Kauden 2014–2015 Lyon piti hänet seurassa, mutta Yattara onnistui 21 Ligue 1:n ottelussa vain kertaalleen maalinteossa. Heinäkuussa 2015 Lyon myi hänet Belgian pääsarjaan Standard Liègeen 2,2 miljoonalla eurolla. Kauden 2015–2016 syyspuoliskolla Yattara pelasi 12 Belgian liigan ottelua ja teki yhden maalin. Tammikuussa 2016 hänet lainattiin jälleen Angersiin, tällä kertaa kuitenkin Ligue 1:een. == Maajoukkueura == Guinean A-maajoukkueessa Yattara pelasi ensimmäisen ottelunsa vuonna 2012. Hän oli mukana Afrikan- mestaruuskilpailuissa Päiväntasaajan Guineassa 2015. Yattara pelasi turnauksessa neljä ottelua ja teki maalin Norsunluurannikkoa vastaan pelatussa ja 1–1-tasapeliin päättynessä ottelussa. == Yksityiselämä == Myös Yattaran serkku Ibrahima Yattara (s. 1980) on Guinean maajoukkueessa pelannut jalkapalloilija. == Lähteet == Luokka:Guinealaiset jalkapalloilijat Luokka:Vuonna 1993 syntyneet Luokka:Elävät henkilöt
Graham Dadds

Graham Bassett Dadds (16. maaliskuuta 1911 Swansea – 8. maaliskuuta 1980 Swansea) oli brittiläinen maahockeypelaaja ja olympiamitalisti. Dadds kuului Ison-Britannian olympiapronssia voittaneeseen joukkueeseen Helsingissä 1952.Olympics at Sports-Reference.com == Lähteet == * Graham Dadds Bio, Stats and Results Olympics at Sports-Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1911 syntyneet Luokka:Vuonna 1980 kuolleet
John Conroy (maahockeypelaaja)

John Valentine Conroy (27. marraskuuta 1928 Nagpur, Brittiläinen Intia – 9. marraskuuta 1985 Liverpool) oli brittiläinen maahockeypelaaja ja olympiamitalisti. Conroy kuului Ison-Britannian olympiapronssia voittaneeseen joukkueeseen Helsingissä 1952. Hän pelasi myös Ison-Britannian Melbournen kesäolympialaisissa 1956 neljänneksi sijoittuneessa joukkueessa.Olympics at Sports-Reference.com == Lähteet == * John Conroy Bio, Stats and Results Olympics at Sports-Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1928 syntyneet Luokka:Vuonna 1985 kuolleet
Anthony John Robinson

Anthony John Backhouse Robinson (22. heinäkuuta 1925 – 24. heinäkuuta 1982 Yeovil) oli brittiläinen maahockeypelaaja ja olympiamitalisti. Robinson kuului Ison-Britannian olympiapronssia voittaneeseen joukkueeseen Helsingissä 1952. Hän pelasi myös Ison-Britannian Melbournen kesäolympialaisissa 1956 neljänneksi sijoittuneessa joukkueessa.Olympics at Sports-Reference.com == Lähteet == * Anthony Robinson Bio, Stats and Results Olympics at Sports- Reference.com === Viitteet === Luokka:Brittiläiset maahockeypelaajat Luokka:Brittiläiset olympiamitalistit Luokka:Vuonna 1925 syntyneet Luokka:Vuonna 1982 kuolleet
Smarp

Smarp on vuonna 2011 perustettu suomalainen työntekijälähettilyyden alalla toimiva ohjelmistoyritys. Sen pääkonttori ja tuotekehitys sijaitsevat Helsingissä, ja muut konttorit ovat New Yorkissa, Lontoossa, Tukholmassa, Oslossa, Singaporessa ja Dubaissa. Vuonna 2015 sillä oli 40 työntekijää. Sen perustajia ovat toimitusjohtaja Roope Heinilä ja operatiivinen johtaja Mikael Lauharanta. Hallituksen puheenjohtaja on Pedro Ros (Wilmington Plc:n toimitusjohtaja, entinen TNS Gallup Globalin toimitusjohtaja). Smarpin kansainvälistä myyntiä ja liiketoiminnan kehitystä johtaa LinkedInin Pohjoismaiden entinen johtaja, Lars Ingerslev. Smarp tarjoaa yrityksille kokonaispalvelun, johon liittyy myös tietojen jakamisen ja tuloksellisuuden analysointi. Asiakkaina sillä on yli sata yritystä. Smarp valittiin Red Herring-startup rankingin finalistiksi vuonna 2014, voitti Arctic15 -Startup-kilpailun vuonna 2014, Young Bull -voittajaksi Bully Awardseissa vuonna 2015 sekä Danske Bankin Danske Hub -partneriksi vuonna 2015. | == Lähteet == Luokka:Suomalaiset ohjelmistoyritykset Luokka:Yrittäjyys
Eric Williams (koripalloilija, 1978)

Eric Williams (s. 6. heinäkuuta 1978 Brooklyn, New Yorkhttp://www.umassathletics.com/sports/m-baskbl/mtt/williams_eric00.html ) on yhdysvaltalainen kilpauransa päättänyt koripalloilija, pelipaikaltaan sentteri. == Pelaajaura == Williams pelasi Syracusen ja Massachusettsin hyvätasoisissa yliopistojoukkueissa ja tämän jälkeen yhdysvaltalaisissa piensarjoissa, Englannissa, Suomessa ja Chilessä.http://www.orangehoops.org/ewilliams.htm Suomessa Williamsin pelaajaura jäi kahteen pääsarjajoukkue Tampereen Pyrinnössähttp://yle.fi/urheilu/isokokoinen_eric_williams_korvaa_mimsin_pyrinnon_kokoonpanossa/6000426 pelattuun otteluun lokakuussa 2006.Eric Williams – Suomen Koripalloliitto == Lähteet == * Eric Williams Suomen Koripalloliitto * Eric Williams basketball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1978 syntyneet Luokka:Elävät henkilöt
Eric Williams

Eric Williams -nimisiä henkilöitä ovat: * Eric Williams, trinidadtobagolainen poliitikko * Eric Williams, englantilainen kirjailija * Eric Williams (s.1972), yhdysvaltalainen koripalloilija * Eric Williams (s.1978), yhdysvaltalainen koripalloilija
Hack Kampmann

Hack Kampmann (1856–1920) oli tanskalainen arkkitehti ja vuosina 1908–1918 Kööpenhaminan taideakatemian professori. Osan töistään hän myös rakensi itse. Hänen töitään ovat muiden muassa vuosina 1908–1910 rakennettu arkkitehtuuriltaan kansallisromanttinen (kansallista tiiliarkkitehtuuria edustavaFacta, osa 4 vuodelta 1976, palsta 528) Ålborgin posti- ja lennätintalo sekä vuosina 1918–1924 rakennettu yksi 1920-luvun pohjoismaisen klassismin keskeisimmistä töistäSpectrum tietokeskus, osa 15 vuodelta 1982, s. 32, Kööpenhaminan poliisitalo, jonka saattoi päätökseen Aage Rafn. == Lähteet == Luokka:Tanskalaiset arkkitehdit Luokka:Vuonna 1856 syntyneet Luokka:Vuonna 1920 kuolleet
Unelmamökki

Unelmamökki on lifestyleohjelma, jossa seurataan vuoden ajan kolmilapsisen helsinläisperheen talon rakennusta. Juontajana toimii Maarit Poussa, sisustusarkkitehtina Hanni Koroma, pihasuunnittelijoina Team Kuoppalan Lea Kuoppala, Nina Bergström ja Marika Turpeinen, rakentajana Timo Vepsäläinen ja sekatyömiehenä Jani Paasonen.http://www.rakennaoikein.fi/fi/uutiset/unelmamokki-lokki- nahdaan-10-osaisena-ohjelmasarjana-liv-kanavalla == Jaksot == Jakso Nimi Ensiesitys 1\. Sisustusarkkitehti Hanni Koroma tutustuu tonttiin ensimmäistä kertaa 1. huhtikuuta 2011 2\. Toisessa osassa saadaan rakennustyöt käyntiin 8. huhtikuuta 2011 3\. Pohjatöitä tehdään koko ajan ja perustukset valmistuvat 15. huhtikuuta 2011 4\. Rakennustyöt alkavat saunan rakentamisella 22. huhtikuuta 2011 5\. Lokin hirsirungon pysytys alkaa 29. huhtikuuta 2011 6\. Talopaketti valmistuu ja luovutetaan Honkarakenteen mestarilta asiakkaalle ja sisätyöt pääsevät käyntiin 6. toukokuuta 2011 7\. Vastoinkäymiset alkavat todenteolla 13. toukokuuta 2011 8\. Tehdään päätös uuden saunan rakentamisesta 20. toukokuuta 2011 9\. Nyt alkaa olla kaikki lähes valmista 27. toukokuuta 2011 10\. Rakennustyöt ovat valmiina sisällä 3. kesäkuuta 2011 11\. Saunan rakennus etenee ja leikkimökki saadaan tontille 10. kesäkuuta 2011 12\. Pöytä on katettu, sauna lämpenee, grilli on kuumana 17. kesäkuuta 2011 == Lähteet == Luokka:Suomalaiset televisio-ohjelmat
Edmund Kean

Edmund Kean (1787–1833) oli brittiläinen näyttelijä, arvion mukaan merkittävin romanttisista brittinäyttelijöistä. Kean tunnetaan Shakespearen henkilöhahmojen tulkitsijana. Ensimmäisen suuren voittonsa hän sai vuonna 1814 Shylockin roolissa Lontoon suuressa teatterissa. Hän kävi kiertueilla Amerikassa ja Pariisissa ja esiintyi siellä Shakespearen luonneosissa.Facta, osa 4 vuodelta 1976, palsta 805 Kean on myös aiheena Dumas vanhemman draamassa E.K.Otavan Iso Fokus, s. 1729. == Lähteet == Luokka:Brittiläiset näyttelijät Luokka:Vuonna 1787 syntyneet Luokka:Vuonna 1833 kuolleet
Treffit pimeässä

Treffit pimeässä on deittiohjelma, jossa seurataan jokaisessa jaksossa kolmea sinkkunaista ja sinkkumiestä jotka muuttavat kolmeksi päiväksi pilkkopimeään huoneeseen ja sen aikana heillä on mahdollisuus löytää toisistaan se oikea. Juontajana toimii Susanna Laine.http://www.mtv.fi/viihde/televisio/artikkeli/susanna-laineen-juontama- treffit-pimeassa-alkaa-subilla/2922474 == Jaksot == Jakso Nimi Ensiesitys 1\. Ensimmäisessä jaksossa treffailevat keravalainen sijoitusasiantuntija Jussi, espoolainen opiskelija Mikko sekä tamperelainen opiskelija Teemu 7. huhtikuuta 2010 2\. Artenomi Mikko Nummelasta, ja insinöörit Ari Alahärmästä ja Teemu Tampereelta saavat tarjota luksusillallisen treffikumppanilleen pimeässä huoneessa 14. huhtikuuta 2010 3\. Pimeässä huoneessa herkutellaan sushia sekä taiteillaan treffikumppanille vartalomaalaus 21. huhtikuuta 2010 4\. Loistohotellin muuttaa muiden sinkkujen mukana viime vuoden Big Brotherista tuttu Sami 28. huhtikuuta 2010 5\. Pimeässä treffailevat toimistosihteeri Juulia, henkilöstöpäällikkö Susanna, ja jakeluautonkuljettaja Leena sekä sinkkumiehet, turvatarkastaja Maxim, erityisnuorisotyöntekijä Janne ja myyntineuvottelija Toni 5. toukokuuta 2010 6\. Pimeässä huoneessa treffailevat porvoolainen lentoemäntä Tanja, helsinkiläinen farmaseutti Kirsi, ojakkalalainen parturi-kampaaja Emilia sekä upeat urhot, helsinkiläiset insinööri Peter ja myyntimies Juha sekä kuopiolainen yo-merkonomi Tomi 12. toukokuuta 2010 7\. Pimeässä huoneessa toisiinsa tutustuvat tamperelainen Diana, helsinkiläiset Mia ja Anna, turkulainen Jani, seinäjokelainen Vesa sekä hyvinkääläinen Miika 19. toukokuuta 2010 8\. Pimeässä treffailevat espoolaiset Mirja ja Jenny sekä helsinkiläinen Heidi 26. toukokuuta 2010 == Lähteet == Luokka:Suomalaiset televisio-ohjelmat Luokka:MTV Subin televisio-ohjelmat
József Katona

József Katona (1791 Kecskemét, Unkari –1830) oli unkarilainen kirjailija ja juristi. Hänen pääteoksensa on Unkarin kirjallisuuden klassisiin merkkiteoksiin lukeutuvaOtavan Iso Fokus, osa 3 vuodelta 1973, s. 1705 tragedia Bánk bán (1817, esitetty vasta 1834), joka kertoo kuningatar Gertrudin murhasta.Otavan Iso tietosanakirja, osa 4, Otava, 1962, palsta 620 Siitä tuli klassisen unkarilaisen draamakirjallisuuden useimmin esitetty ja ajankohtaisin teosOtavan Suuri Ensyklopedia, s. 7507. Se esitettiin oopperana ensi kerran Budapestissa vuonna 1861 ja Suomessa ensi kerran Helsingissä vuonna 1943.Otavan Suuri Ensyklopedia, s. 4875 Katona toimi Budapestissä asianajajana ja osallistui innokkaasti näyttämöelämään, osaksi amatöörinäyttelijänä, osaksi näytelmien kääntäjänä ja kirjoittajana. Kun Katona 1817 suurteoksellaan, historiallisella murhenäytelmällään Bánk bán kilpaili Kolozsvárin teatterin palkinnosta, eivät palkintotuomarit, muun muassa Gábor Döbrentei, katsoneet lausunnossaan Katonan näytelmää edes mainitsemisen arvoiseksi. Katona ei, ehkä onneksi, saanut lausunnosta tietoa, vaan hän luuli koko kilpailun peruuntuneen, ja korjailtuaan näytelmää hän tarjosi sitä Székesfehérvárin näyttämöseuralle. Sensuuri kuitenkin kielsi sen esittämisen. Silloin Katona painatti teoksensa, joka kuitenkaan ilmestyessään ei herättänyt sentimentaaliseen kaunopuheisuuteen tottuneessa yltiöisänmaallisessa yleisössä minkäänlaista huomiota. Sillä välin Katona sai 1820 syntymäkaupungissaan Kecskemétissä kaupunginasianajajan viran, jossa hän pysyi ennenaikaiseen kuolemaansa asti.Katona, József, Tietosanakirja osa 4, palsta 526–527, Tietosanakirja Osakeyhtiö 1912 Aikoinaan parhaana unkarilaisena murhenäytelmänä pidetty Bánk bán esitettiin ensi kerran vasta 1834 Kolozsvárin teatterissa, näyttelijä Gábor Egressyn lahjanäytelmänä, ja siitä lähtien yleisö ja arvostelu, tosin vasta vähitellen, alkoi ymmärtää teoksen arvoa. Bánk bánin aihe on otettu kuningas Andreas II:n valtakaudesta, ja siinä päähenkilön, Bánkin, traagisuus ilmenee kirkkaasti ja todellisuuden syvällä voimalla. Katona osaa kuvata hurjia intohimoja Shakespearelaisella teholla, ja hänen luonteenkuvauksensakin ovat yleensä tosia ja runollisella voimalla piirrettyjä. Kielelliset epätasaisuudet ja ilmaisumuodon raskasluonteisuus eivät juurikaan häiritse sen näyttämökelpoisuutta ja suurta draamallista vaikuttavuutta. Katonan muista julkaisuista ansaitsee huomiota vuonna 1821 ilmestynyt kirjoitus: "Mikä on syynä siihen, ettei näytelmärunous Unkarissa pääse kohoamaan?" Bánk bán ilmestyi saksaksi 1858 Adolf Duxin kääntämänä. Katonan kootut teokset julkaisi Lajos Abafi 1879–1880. == Lähteet == Luokka:Unkarilaiset kirjailijat Luokka:Vuonna 1791 syntyneet Luokka:Vuonna 1830 kuolleet
Jonna (vuoden 1986 albumi)

Jonna on Jonna Tervomaan järjestyksessään kolmas studioalbumi, ja viimeinen lapsena julkaistu albumi. Se julkaistiin 1986 levymerkillä M & T Tuotanto. == Kappaleet == Kaikki kappaleet säveltänyt Veikko Samuli ja sanoittanut Raul Reiman, ellei toisin mainittu. # # # # # # # # # # == Muusikot == * Jari Laasanen * Juha Björninen * Pentti Lahti * Peter Lerche * Timo Tervo * Veikko Samuli * Vesa Torppa === Tuotanto === * Veikko Samuli – tuottaja * Jari Laasanen – äänittäjä, miksaaja * Private Eye – kansikuva * Erik Uddström – valokuvat == Aiheesta muualla == * Jonna discogs.com -sivustolla Luokka:Vuoden 1986 albumit Luokka:Jonna Tervomaan albumit Luokka:Suomalaiset lastenalbumit Luokka:Veikko Samulin tuottamat albumit
Suomen pisimmät treffit

Suomen pisimmät treffit on deittiohjelma, jossa seurataan 10 toisilleen tuntemattoman sinkkuparin muuttamista heti yhteen ensitreffeillä.http://www.voice.fi/pop/viihde/sinkut-muuttavat-saman-katon- alle-tv5-n-uudessa-treffisarjassa-64391 == Jaksot == Jakso Nimi Henkilöt Ensiesitys 1\. Rakkauden vuoristorata Kerli ja Marko 31. maaliskuuta 2014 2\. Eskon ja Jennin soidintanssi Jenni ja Esko 7. huhtikuuta 2014 3\. Nuorta lempeä Katriina ja Jami 14. huhtikuuta 2014 4\. Kiekkoa vai kielareita? Päivi ja Samuli 21. huhtikuuta 2014 5\. Jäbäksi kolmessa päivässä? Emmi ja Ragnar 28. huhtikuuta 2014 6\. Säpinää Ankkalinnassa Lilli ja Sebastian 5. toukokuuta 2014 7\. Kymppikerhon kokous Olga ja Aki 12. toukokuuta 2014 8\. Unelmien mies Amerikasta Harri ja Raili 19. toukokuuta 2014 9\. Saisiko olla käsiraudat? Sofia ja Turkka 26. toukokuuta 2014 10\. Kulta, otettiin sitten tatskat Maija ja Joni 2. kesäkuuta 2014 == Lähteet == Luokka:2010-luvun suomalaiset kilpailuohjelmat
Lieven de Key

Lieven de Key (n. 1560–1627) oli alankomaalainen arkkitehti. Hän suunnitteli muun muassa Haarlemin Vleeschalin (1602–1603), Oudemannenhuisin (1608) ja Amsterdamin Nieuwe Kerkin tornin. Klassisempaa suuntaa edustavat Haarlemin vaakahuone (1598) ja Leidenin raatihuoneen julkisivu (1593–1597), joka paloi vuonna 1929, mutta entistettiin vuonna 1939.Otavan Iso tietosanakirja, osa 4 vuodelta 1962, palsta 868 Hänen suunnittelemaansa Haarlemin teurastuslaitosta on myöhemmin käytetty valtionarkistonaOtavan Iso Fokus, osa 3 vuodelta 1973, s. 1789. De Key oli alankomaalaisten arkkitehtien joukossa kärkihenkilö, ja hän omaksui renessanssin hengen antaen sille kansallisen leimanOtavan Suuri Ensyklopedia, s. 170. == Lähteet == == Aiheesta muualla == Luokka:Alankomaalaiset arkkitehdit Luokka:1560-luvulla syntyneet Luokka:Vuonna 1627 kuolleet